Nariadenie Rady (EHS) č. 3395/80
z 8. decembra 1980
o uzavretí dodatkového protokolu k Dohode medzi Európskym hospodárskym spoločenstvom a Islandskou republikou v dôsledku pristúpenia Helénskej republiky k spoločenstvu
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 113,
so zreteľom na odporúčanie Komisie,
keďže je nevyhnutné schváliť dodatkový protokol k Dohode medzi Európskym hospodárskym spoločenstvom a Islandskou republikou [1], podpísaný v Bruseli 22. júla 1972, s cieľom zohľadniť pristúpenie Helénskej republiky k spoločenstvu,
PRIJALA TOTO NARIADENIE:
Článok 1
Dodatkový protokol k Dohode medzi Európskym hospodárskym spoločenstvom a Islandskou republikou v dôsledku pristúpenia Helénskej republiky k spoločenstvu sa týmto schvaľuje v mene spoločenstva.
Text protokolu je pripojený k tomuto nariadeniu.
Článok 2
Predseda Rady predloží oznámenie, ktoré ustanovuje článok 12 dodatkového protokolu [2].
Článok 3
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 8. decembra 1980